Ferît Şenyaşar roja 181. de xoverdayîşê xo rê dewam keno. Dayîke Emîne Şenyaşar seba ke nêweş bîye nêeşkaye bêra verê edlîye.
Ferît Şenyaşarî vist vîrî ke dozgerî dosyaya teşhîsî de seba kiştoxanê babî û birayanê ci vato ''faîl-î meçhul.''
Ferît Şenyaşarî vat: ''Wexto ke ma bi dozgerê 7. yê dosya reyde qisey kerdêne vatbi 'Ma 23 kesê ke nêweşxane de qirkerdiş kerdo tesbît kerdî.' La dima cayê dozgerî vurîyayo. Dozgerê 8. waştişê ma qebul nêkerd. Dozgerê 9. zî dosya de vato 'faîl-î meçhûl.' ''
Ferît Şenyaşarî îfade kerd ke nêweşxane de verê her kesî de qirkerdişêk ame kerdene, kamerayan dîmenî girewtî. Şenyaşarî vat: ''Dozgero 9. pê nê vateyî sûcî keno. Heta ke waştişê ma bêrê caardene ma do nobeta xo rê dewam bikerê.''
